Iarraidh ar réamhrialú ón Cour d'appel de Liège (an Bheilg) a taisceadh an 1 Aibreán 2022 – Cabot Plastics Belgium SA v État belge
(Cás C-232/22)
Teanga an cháis: an Fhraincis
An chúirt a rinne an tarchur
Cour d'appel de Liège
Páirtithe sna príomhimeachtaí
Iarratasóir: Cabot Plastics Belgium SA
Cosantóir: État belge
Na ceisteanna a tharchuirtear
I gcás seirbhísí arna soláthar ag duine inchánach atá bunaithe i mBallstáit do dhuine inchánach eile ag gníomhú sa cháil sin, a bhfuil áit bhunaidh a ghnó lasmuigh den Aontas Eorpach, áit ar eintitis ar leith agus dleathach iad ach ar cuid den ghrúpa céanna iad, go ngeallann soláthróir faoi chonradh go mbainfidh sé leas as a fhearas agus as a fhoireann chun táirgí a tháirge don chustaiméir amháin agus go ndíolann an custaiméir sin na táirgí sin ansin, rud atá ina bhun le soláthar inchánach earraí, dá gcuireann an soláthróir tacaíocht lóistíochta ar fáil agus a bhfuil bunaithe sa Bhallstát faoi chaibidil; An bhfuil Airteagal 44 de Threoir 2006/112/CE ón gComhairle an 28 Samhain 20061 agus Airteagal 11 de Rialachán Cur Chun Feidhme (AE) Uimh, 282/[2011] ón gComhairle an 15 Márta 20112 le léiriú sa chaoi gurb é is brí leo ná nach mór duine inchánach arna bhunú lasmuigh den Aontas Eorpach a mheas amhail is go bhfuil bunaíocht shocair sa Bhallstát sin aige?
Ar chóir Airteagal 44 de Threoir 2006/112/CE agus Airteagal 11 de Rialachán Cur Chun Feidhme (AE) Uimh. 282/2011 ón gComhairle an 15 Márta 2011 lena leagtar síos bearta cur chun feidhme le haghaidh Threoir 2006/112/CE maidir leis an gcomhchóras cánach breisluacha a léiriú sa chaoi gurb é is brí leo ná gur féidir go mbeadh bunaíocht shocair ag an duine inchánach inarb leis an soláthróir na hacmhainní daonna agus teicniúla is gá, ar duine neamhspleách go dleathach é an soláthróir ach gur cuid den ghrúpa céanna é, agus a gheallann faoi chonradh go mbainfear úsáid astu chun leasa an duine inchánach sin amháin?
An gcaithfear Airteagal 44 de Threoir 2006/112/CE agus Airteagal 11 de Rialachán Cur Chun Feidhme (AE) Uimh. 282/2011 ón gComhairle an 15 Márta 2011 lena leagtar síos bearta cur chun feidhme le haghaidh Threoir 2006/112/CE maidir leis an gcomhchóras cánach breisluacha a léiriú sa chaoi gurb é is brí leo ná go bhfuil bunaíocht shocair ag duine inchánach i mBallstát a sholáthróir i bhfianaise go ndéanann an dara duine sin, ar mhaithe leis féin le linn comhlíonadh oibleagáide chonarthaigh eisiaigh, sraith seirbhísí coimhdeacha nó breise ar an obair chonarthach sa chiall is doichte, dá bhrí sin ag cur le déanamh na ndíolachán arna dtabhairt i gcrích ag an duine inchánach sin ó áit bhunaidh a ghnó lasmuigh den Aontas Eorpach ach atá ina bhun le soláthar inchánach earraí atá le fáil faoi reachtaíocht CBL i gcríoch an Bhallstáit sin?
____________
1 Treoir 2006/112/CE ón gComhairle an 28 Samhain 2006 maidir leis an gcomhchóras cánach breisluacha (IO L 347, 11.12.2006, lch. 1).
1 Rialachán Cur Chun Feidhme (AE) Uimh. 282/2011 ón gComhairle an 15 Márta 2011 lena leagtar síos bearta cur chun feidhme do Threoir 2006/112/CE maidir leis an gcomhchóras cánach breisluacha (athmhúnlú) (IO L 77, 23.3.2011, lch. 1).